24/11/2020 | Administración LocalMunicipal
Arteixo
Secretaría Xeral
Aprobación definitiva bases reguladoras de subvencións a asociacións de empresarios e comerciantes do concello de Arteixo

Téndose aprobado inicialmente polo Pleno da Corporación en sesión ordinaria celebrada o día 29 de Setembro do dous mil vinte as “BASES REGULADORAS DE SUBVENCIÓNS A ASOCIACIÓNS DE EMPRESARIOS E COMERCIANTES DO CONCELLO DE ARTEIXO.”, e téndose publicado anuncio de exposición pública no BOP de data 6 de Outubro do 2020 (BOP Nº 167), sen que se presentara reclamación algunha contra o mesmo, procédese á publicación do texto íntegro para xeral coñecemento. O Concello de Arteixo ten a vontade de favorecer a actividade económica local mediante accións de dinamización, formación de promoción dos distintos sectores económicos. Entre as diversas medidas de apoio que a Concellaría de Promoción Económica contempla, considérase prioritario establecer unha liña de subvencións ás asociacións de empresarios e comerciantes para fomentar a realización de actividades que contribúan ao impulso de desenvolvemento económico local. O marco normativo polo que se rexerán as subvencións concedidas polo Concello de Arteixo ás entidades empresariais está constituído pola leis e disposicións que se citan a continuación e polas súas normas de desenvolvemento, así como por cantas outras normas, legais ou regulamentarias, que conteñan prescricións relativas ás subvencións ou sexan susceptibles de produciren efectos no devandito ámbito: - Lei 38/2003, de 17 de novembro, Xeral de Subvencións e Real Decreto 887/2006, do 21 de xullo, polo que se aproba o seu regulamento. - Lei 9/2007, de 13 de xuño de Subvencións de Galicia - Ordenanza Xeral nº 26 Reguladora da Concesión de Subvencións Municipais. A presente convocatoria de subvencións ten por obxecto a concesión, en réxime de concorrencia competitiva, de axudas económicas ás asociacións de empresarios e comerciantes do municipio de Arteixo para impulsar accións de dinamización, programas de formación e actividades de promoción económica local. Con estas subvencións o Concello de Arteixo pretende contribuír ao desenvolvemento económico e á promoción do tecido asociativo de carácter empresarial do municipio. As axudas que se concedan ao abeiro destas bases faranse con cargo ao orzamento da Concellaría de Promoción Económica, Participación, Xuventude e Novas Tecnoloxías, na aplicación orzamentaria 241.489.00. O importe desta axudas será o que se estableza a convocatoria anual das mesmas. En calquera caso a concesión de subvencións quedará condicionada á existencia de crédito axeitado e suficiente na partida orzamentaria de referencia, no momento en que se dite resolución da concesión Poderán concorrer á presente convocatoria de subvencións as asociacións de empresarios e comerciantes, xuridicamente constituídas, que cumpran os seguintes requisitos: - Carecer de fins de lucro. - Ter a sede social e o domicilio fiscal no Concello de Arteixo. - Desenvolver a súa actividade dentro do ámbito municipal. - Non ter pendente de xustificar ningunha subvención ou axuda económica concedida polo Concello de Arteixo - Estar inscritas no Rexistro Municipal de Asociacións - Estar ao corrente das súas obrigas coa facenda pública, co Concello de Arteixo e coa Tesourería da Seguridade Social. - Non estar incursas nas causas de incompatibilidade ou incapacidade para ser beneficiarias ou percibir subvencións das administracións públicas previstas no art.13 da Lei Xeral de Subvencións 38/2003, de 17 de novembro. - Dado que a tramitación será telemática, a entidade deberá dispoñer dun único enderezo de correo electrónico durante toda a tramitación do expediente, ao que se dirixirán as comunicacións e requirimentos e notificacións a través do representante designado na solicitude.6.1.- As actividades subvencionables nesta convocatoria son as que seguen: - Actividades de difusión, promoción e apoio do tecido empresarial local. - Actividades de formación (organización de cursos, congresos, exposicións, talleres, xornadas, seminarios…) 6.2.- Son gastos subvencionables os que de maneira indubidable respondan á natureza da actividade subvencionada, se realicen no período de realización das actividades e sexan efectivamente pagados con anterioridade ao remate do prazo de xustificación. Os gastos de carácter xeral, concretamente os gastos de persoal da entidade, serán subvencionables cando de adscriban á realización da actividade obxecto de subvención, co límite máximo do 25% dos gastos directos da actividade, o que deberá quedar suficientemente motivado.6.3.- Exclúense desta convocatoria: - Os gastos de viaxes, manutención, aloxamento e atención protocolaria - Os gastos que non se correspondan co obxecto da convocatoria O importe do IVE non será subvencionable cando sexa susceptible de recuperación ou compensación por parte da entidade. A solicitude de subvención deberase presentar no modelo normalizado que figura como anexo I a estas bases, no que se inclúe, entre outra, a seguinte información: - Autorización para que o Concello de Arteixo poida obter as certificacións das administracións tributarias correspondentes e da Tesourería da Seguridade Social. No caso de que as entidades solicitantes se opoñan a esta consulta, deberán indicalo no formulario de solicitude e achegar os devanditos documentos. - Declaración orixinal de non estar incursas a persoa representante e a entidade nas causas de incompatibilidade ou incapacidade para ser beneficiarias ou percibir subvencións da administración pública previstas no art.13 da Lei Xeral de Subvencións 38/2003, de 17 de novembro. -Compromiso da entidade de facer constar a colaboración do Concello de Arteixo en toda a información que realice o desenvolvemento das actividades. - Compromiso de solicitar polo menos tres ofertas de distintos provedores no caso de gastos superior a 18.000 euros en actividades Esta solicitude deberá ir acompañada da seguinte documentación: - Memoria explicativa da/s actividade/s, asinada polo representante legal e que conterá, como mínimo, os seguintes aspectos: breve descrición da actividade, carácter periódico e permanente da mesma, ou seu calendario de realización ao longo do ano 2020, orzamento de ingresos e gastos da actividade coa expresión do financiamento previsto e a axuda solicitada, responsables da actividade, e súa adecuación ao interés local, número de persoas beneficiadas directa ou indirectamente. - Comunicación e solicitude de autorización ao Concello de Arteixo, se é o caso, para contratar con persoas ou entidades vinculadas coa entidade solicitante. - Copia das tarxetas do CIF da entidade e do NIF do solicitante. - Copia dos estatutos da entidade. - Certificación orixinal dos datos bancarios da entidades. - A documentación obrante no poder do Concello de Arteixo e que non sufrirá modificacións, poderá excluírse de presentación se así se solicita. Se resultase que a documentación está incompleta ou é defectuosa, requiriráselle ao solicitante para que no prazo de dez días a partir do seguinte á data de notificación, achegue a documentación necesaria ou corrixa os defectos observados, facéndolle saber que, no caso de incumprimento, entenderase que desiste da súa solicitude.8.1.- As solicitudes de subvención presentaranse de xeito telemático na sede electrónica do Concello de Arteixo. A presentación telemática producirá plenos efectos xurídicos, sempre que a solicitude sexa presentada dentro do prazo establecido e na sede citada.8.2.- O prazo de presentación de solicitudes será de 20 días naturais desde a publicación do extracto da convocatoria no Boletín Oficial da Provincia, a través do BDNS.8.3.- No caso de que a documentación fose incorrecta ou insuficiente, darase un prazo de dez días para a súa enmenda. Pasado dito prazo sen que o interesado atenda o requirimento, entenderase que desiste da súa petición. Como regra xeral, a subvención municipal poderá alcanzar ata o 75% do orzamento total do programa presentado, co límite de 40.000,00 € por cada entidade solicitante. O procedemento de concesión da subvencións recollidas nestas bases será o de concorrencia competitiva, nos termos establecidos no artigo 19.1 da Lei 9/2007 de 13 de xuño Na avaliación dos proxectos presentados terase en conta os seguintes criterios, que se valorarán segundo a puntuación que se indica: - Carácter periódico e permanente das actividades obxecto da subvención: 20 puntos - Colaboración co concello no desenvolvemento de actividades de utilidade pública e interese social: 15 puntos - Coeficiente de financiamento derivado da solicitude: 15 puntos - Adecuación da actividade ao interese local: 20 puntos - Número de beneficiados/as da subvención: 20 puntos - Impacto positivo das actividades propostas para visibilidade da lingua galega: 10 puntos 11.1.- O órgano competente para resolver a concesión das subvencións será a Xunta de Goberno Local, logo da proposta motivada da comisión avaliadora correspondente.11.2.- A Comisión Avaliadora será nomeada por Resolución de Alcaldía, actuando como Secretario a sen voz e voto un técnico do Departamento de Promoción Económica, e estará composto polas seguintes persoas: - Presidencia: Alcalde ou Concelleiro/a en quen delegue - Vogais: 2 Técnicos do Departamento de Promoción Económica do Concello de Arteixo 11.3.- A comisión de avaliadora outorgará a cada solicitude unha puntuación de acordo cos criterios establecidos na Base 10. A contía da subvención está en función dos puntos obtidos. A fórmula para determinar a contía da subvención será: Contía da subvención (CMS)= valor puntos x puntos obtidos pola actividade ou proxecto Cálculo de valor de cada punto: Valor punto=presuposto total (€) / total de puntos obtidos por todas as actividades ou proxectos. Por regra xeral a subvención municipal non superará o 75% do orzamento total do proxecto ou actividade. Se unha vez aplicada a fórmula e feito o reparto entre as entidades subvencionadas existise sobrante, este repartirase segundo a fórmula adaptada: CMS2= valor punto2 x puntos obtidos Valor punto 2 = importe sobrante/total de puntos obtidos por todas as actividades ou proxectos. E así sucesivamente ata esgotar a contía asignada a esta convocatoria En ningún caso o importe da subvención será superior á cantidade solicitada.11.4.- A comisión avaliadora formulará proposta de resolución de concesión, debidamente motivada, que deberá expresar a relación de solicitantes para os que se propón a concesión da subvención e a súa contía, así como as solicitudes desestimadas, as desistidas e as non admitidas trámite, no seu caso.11.5 Á vista da proposta da comisión avaliadora, a Xunta de Goberno Local ditará resolución de concesión definitiva das subvencións.12.1.- A resolución definitiva notificarase aos interesados propostos como beneficiarios na forma prevista na Lei 30/2015, para que no prazo de 10 días comuniquen a aceptación ao Concello de Arteixo. transcorrido o prazo sen terse producido a aceptación expresa, a subvención entenderase tacitamente aceptada.12.2.- A resolución definitiva notificarase aos interesados mediante anuncio público no Taboleiro de Anuncios do Concello de Arteixo, sito na casa do Concello, Praza Ramón Dopico, s/n e na páxina web municipal: www.concelloarteixo.org e será notificada de forma individual a cada un dos solicitantes, no prazo de dez días a partir da data na que se dite o acordo de aprobación polo órgano competente. Se o importe da subvención concedida é inferior ao solicitado, de acordo co establecido na Lei Xeral de Subvencións e no seu regulamento, as subvencións reformularanse de forma automática, entendéndose desde xeito que o beneficiario estará comprometido a realizar a actividade subvencionada cun presuposto total que poderá ser reducido na mesma porcentaxe na que se diminuíu o importe da subvención concedida A entidade poderá solicitar, razoadamente, o cambio de obxecto da subvención, para o que deberá achegar o proxecto adaptado ao novo obxecto. Debido ás características dos destinatarios e a natureza das iniciativas obxecto da subvencións, o pago das mesmas será anticipado, supoñendo entrega de fondos con carácter previo e aboaranse do xeito seguinte: unha vez publicada a resolución de concesión, realizarase un anticipo do 50% do total concedido. Unha vez xustificada a subvención debidamente realizarase o pago do 50% restante. En base ao previsto no artigo 42 do regulamento da Lei 38/2003 de 17 de novembro, Xeral de Subvencións, por tratarse dun procedemento de concorrencia, e dada a natureza das actividades subvencionadas en canto ao seu especial interese social, poderase exonerar da constitución de garantía a aqueles beneficiarios que xustifiquen especiais características mediante declaración da insuficiencia financeira para asumir os gastos que se deriven do proxecto subvencionado. O pago da subvención materializarase mediante ingreso na conta bancaria sinalada polo beneficiario.16.1.- Prazo de xustificación O prazo de xustificación das subvencións rematará o día 30 de novembro. A documentación xustificativa presentarase en calquera dos rexistros do Concello de Arteixo, con destino ao Departamento de Promoción Económica, o cal deberá conformar dita xustificación. Vencido o prazo de xustificación sen que a entidade presentara documentación xustificativa, requiriráselle para que a presente no prazo improrrogable de 10 días dende a notificación. A falta de presentación da documentación neste prazo suporá a renuncia á subvención outorgada, sen prexuízo das responsabilidades previstas na Lei Xeral de Subvencións.16.2.- Consideracións xerais a.- O orzamento subvencionado para xustificar e poder cobrar a subvención calcularase como resultado de dividir o importe da subvención concedida polo coeficiente de financiamento. No caso de ter outras subvencións ou ingresos propios para o mesmo obxecto que, en concorrencia coa subvención do Concello de Arteixo, teñan un importe superior á cantidade resultante do cálculo anterior, o orzamento subvencionado para xustificar será a sumas das subvencións e ingresos. O gasto xustificado documentalmente deberá acadar, polo menos, o importe do orzamento subvencionado para xustificar. b.- As subvencións son compatibles con outras axudas concedidas por outras administracións ou entes públicos ou privados para a mesma finalidade. O importe das subvencións concedidas en ningún caso poderá ser de tal contía que, en concorrencia con subvencións ou axudas doutras administracións públicas ou entidades privadas, supere o custo total da actividade desenvolvida pola entidade beneficiaria. c.- Toda alteración das condicións tida en conta para a concesión da subvención e, en todo caso, a obtención de subvencións doutras administracións públicas ou entidades privadas, poderá dar lugar á modificación da resolución de concesión.16.3.- Documentación xustificativa As entidades beneficiarias deberán presentar, no prazo establecido para a xustificación, a seguinte documentación: a.- Memoria xustificativa da realización das actividades realizadas e grao de cumprimento dos obxectivos, que en todo caso conterá o seguintes datos: nome da actividade descrición e contido, datas de realización, número de beneficiarios, resultados obtidos e as desviacións acaecidas. O Concello de Arteixo poderá solicitar calquera outra documentación que proceda aos efectos de comprobar a veracidade da memoria e o cumprimento das condicións esixidas. b. Relación clasificada de gastos realizados, asinada polo secretario da entidade, co visto e prace do seu presidente, e con identificación dos acredores (nome da entidade ou nome e apelidos e CIF ou NIF), dos conceptos de gastos e dos tipos de documento (número de factura ou documento equivalente, importe, data completa de emisión). c. Documentos orixinais acreditativos dos gastos realizados (facturas…) debidamente cumprimentados, comprensivos dos gastos realizados no exercicio da actividade. Nas facturas orixinais deixarase constancia de que foron utilizadas como xustificante da subvención percibida, especificando a súa utilización para a convocatoria correspondente. En todo caso ás facturas estarán datadas no exercicio económico para o que se concedera a subvención d.- No caso de que existan gasto de persoal presentarase: nóminas, boletíns de cotización á seguridade social (TC/1 e TC/2) ou os que os substitúan regulamentariamente e documentos de ingreso na Axencia Tributaria das retencións practicadas en tal concepto de IRPF. e.- Relación detallada de todos os ingresos de natureza pública ou privada obtidos, das subvencións doutras administracións públicas ou entidades privadas para o mesmo obxecto, con indicación do seu importe e procedencia, así como dos ingresos que xere a propia actividade subvencionada, ou, pola contra, declaración de non ter outras subvencións públicas ou privadas para o mesmo obxecto. No caso de concorrencia de subvencións públicas que estean xustificadas, poderá achegarse certificación da administración que lla concedeu, na que se detallen os conceptos subvencionados e os importes xustificados, así como o período ao que se refiren os gastos. f.- Declaración do cumprimento da obriga de facer constar a colaboración do Concello de Arteixo en toda a información (impresa, informática ou audiovisual), que se fixera das actividades subvencionadas así como da utilización da lingua galega no termos da presente convocatoria. g.- No caso de non lle ter dada a autorización correspondente ao Concello de Arteixo, certificación acreditativa de estar ao corrente das súas obrigas tributarias e coa Seguridade Social. h.- Acreditación do pago efectivo de cada un dos gastos, mediante a utilización de carácter xeral, de formas de pago a terceiros que poidan ser acreditadas mediante un documento expedido por unha entidade financeira (transferencia bancaria, tarxeta de crédito, tarxeta de débito, cheque ou talón nominativo, etc.), no que quede identificado o beneficiario, o importe e data de pago e coa conformidade suficientemente acreditada do provedor na correspondente factura en caso de pagos en efectivo. Só se utilizará o pago en efectivo en importes menores a 100 euros.16.4.- Tramitación da xustificación a.- Nas facturas deixarase constancia de que foron utilizadas como xustificante da subvención percibida, especificando a súa utilización para a xustificación da subvención da correspondente convocatoria. b.- Unicamente se admitirán xustificantes correspondentes a proxectos de actividades realizados entre o 1 de decembro do ano anterior e o 30 de novembro do ano da convocatoria e as facturas estarán pagadas antes do remate do prazo de xustificación. c.- Para os efectos de xustificar os gasto e coa finalizade de exceptuar o artigo 31.2 da Lei Xeral de Subvencións entenderase que o gasto está realizado coa achega da documentación sinalada na base 16.3. Á vista da documentación xustificativa presentada, logo dos informes previos do servizo de Promoción Económica e despois da súa fiscalización, o órgano competente valorará o cumprimento das actividades ou investimentos subvencionados e, se a documentación se considera correcta, procederase ao pagamento da subvención. d.- Para a valoración do cumprimento da finalidade básica da subvención terase en conta o seguinte: - No caso de que se xustifique gasto polo 100% do orzamento subvencionado para xustificar, pagarase a totalidade da subvención. - No caso de que se xustifique gastos inferior ao 100% e, polo menos do 50% do orzamento subvencionado para xustificar, pagarase a parte proporcional da subvención. - No caso de que se xustifique gasto inferior ao 50% do orzamento subvencionado para xustificar non se considerará cumprida a finalidade básica da subvención, polo que non se pagará cantidade ningunha. - No caso de que a documentación fose incorrecta ou insuficiente, darase un prazo de dez días para a súa emenda. Pasado dito prazo sen que o interesado atenda o requirimento, entenderase que desiste da súa petición, ditándose resolución que deberá ser notificada ao beneficiario. - O Concello de Arteixo poderá requirir da entidade beneficiaria a documentación que estime pertinente para os efectos de comprobar o cumprimento da finalidade da subvención. - No caso de non atoparse ao corrente nas súas obrigas tributarias e coa Seguridade Social, e teña xustificando o cumprimentos das condicións da subvención, advertirase ao beneficiario de que non procederá o seu pagamento, agás que xustifique ter regularizado a súa situación tributaria ou social. As entidades perceptoras da subvención estarán obrigadas a: a) Organizar e realizar a actividade para a que foi concedida a subvención dentro dos prazos previstos e acreditar o seu cumprimento mediante a presentación da documentación xustificativa prevista no punto 16.3. b) Facer constar nos materiais de difusión e publicidade a colaboración do Concello de Arteixo, acompañada se procede, do logotipo correspondente, nun lugar e tamaño destacado con respecto a outros posibles colaboradores, excepto no suposto de que algunha das actividades rematase antes da presentación da solicitude. c) As publicacións, carteleira, a publicidade e toda a produción das actividades deberán estar en lingua galega, conforme ao establecido na ordenanza para o impulso social da lingua galega do Concello de Arteixo. d) No caso de que a actividade se realice na vía pública ou ao aire libre, dispoñer dun seguro de responsabilidade civil que cubra esta actividade. e) Colaborar no seguimento ou solicitude de información que realice o Concello. f) Comunicar calquera outra subvención que soliciten ou que se lles conceda para a mesma finalidade. g) Estar ao corrente das súas obrigas co Concello de Arteixo, a Seguridade Social e a Axencia Tributaria. h) Someterse aos procedementos de control ou de auditoría que realice o Concello de Arteixo, e tamén, na súa condición de quen subscribe a conta, aos procedementos de control que poida realizar o Consello de Contas de Galicia, o Tribunal de Contas ou calquera outro órgano de control interno ou externo, nacional ou europeo. Como resultado dos ditos procedementos poderase esixir responsabilidade administrativa, consonte ao disposto na Lei 38/2003, Xeral de Subvencións, e, no seu caso, responsabilidade penal de conformidade co Código Penal. i) Conservar os documentos xustificativos da aplicación dos fondos recibidos durante un mínimo de catro anos, que se han contar dende a data da percepción ou cobramento da subvención, en tanto que poderán ser obxecto das correspondentes actividades de control. j) Utilizar, con carácter xeral, unha linguaxe non sexista e inclusiva, elaborar materias que fomente a igualdade, tratar as imaxes con valores de igualdade, presenza equilibrada, diversidade, pluralidade de roles e identidades de xénero. k) No caso de que algunha das actividades que execute a entidade solicitante implique o contacto habitual con menores, deberá comprobar que o persoal ao seu cargo non foi condenado por sentenza firme por algún delito contra a liberdade e indemnidade sexual, que inclúe a agresión e abuso sexual, exhibicionismo e provocación sexual, prostitución e explotación sexual e corrupción de menores, así como por trata de seres humanos. (De acordo coa Lei Orgánica 1/1196, de Protección Xurídica do Menor, de modificación do Código Civil e da Lei de Axuizamento Civil). l) Asumir todas as responsabilidades legais e civís das actividades que se realizan. m) Cumprir con calquera outra obriga reflectida no artigo 14 da Lei 38/2003, de 17 de novembro. O incumprimento dalgunha destas obrigas poderase resolver coa suspensión do pagamento da subvención ou coa apertura do expediente de reintegro da subvención indebidamente percibida. No cumprimento do disposto no art.18.2 da Lei 38/2003 de 17 de novembro, Xeral de Subvencións, e demais normativa de desenvolvemento, o Concello de Arteixo, remitirá á Base de Datos Nacional de Subvencións información sobre a concesión de subvencións. O acto de resolución da subvención esgota a vía administrativa. De acordo co que dispón o artigo 123 da Lei 39/2015, de 1 de outubro, poderá interpoñerse recurso potestativo de reposición ante o Alcalde deste Concello, no termo dun mes a contar desde o día seguinte a recepción da notificación, ou ben directamente recurso contencioso administrativo ante o Xulgado do Contencioso-Administrativo da Coruña. Para os efectos de salvagarda do dereito das entidades participantes na presente convocatoria á protección dos seus datos de carácter persoal, nos termos dispostos na Lei Orgánica 3/2018, de 5 de decembro, de protección de datos persoais e garantía dos dereitos dixitais) faise constar que os datos das subvencións concedidas quedaran incorporados ao Rexistro Público de Subvencións. En ningún caso a presente convocatoria xerará dereito ningún a favor das entidades solicitantes mentres no se dean as condicións orzamentarias, procedimentais e xurídicas de aplicación. O Concello quedará exento de calquera responsabilidade civil mercantil ou laboral ou de calquera outra derivada das actuacións ás que estean obrigadas as persoas ou entidades destinatarias das subvencións outorgadas. A participación na convocatoria supón a aceptación das súas bases reguladoras. Nome CIF Correo electrónico: Enderezo: Código postal: Localidade: E na súa representación, con NIF, e en calidade de Que tendo coñecemento da Convocatoria de Subvencións a asociacións de empresarios e comerciantes para actividades de promoción económica durante o ano 2020, A participación na presente convocatoria e unha subvención por importe de ………………… € para a realización das actividades que constan na memoria axunta cun orzamento total de ………………………….€ DECLARA: 1. Que en relación con outras axudas concedidas ou solicitadas:  Non solicitou nin se lle concedeu ningunha axuda para este mesmo proxecto e conceptos para os que solicita esta subvención.  Si solicitou e/ou lle concederon outras axudas para este mesmo proxecto e conceptos para os cales solicita esta subvención, que son as que a continuación se relacionan: Así mesmo comprométese a comunicar inmediatamente cantas axudas solicite e/ou obteña doutras administracións públicas ou doutros entes públicos, nacionais ou internacionais, a partir da data desta declaración.2. Que todos os datos contidos nesta solicitude e nos documentos que se achegan son certos.3. Non estar incursos nin o representante nin a entidade nas causas de incompatibilidade ou incapacidade para ser beneficiarias ou percibir subvencións da Administración Pública previstas no artigo 13 da Lei Xeral de Subvencións 38/2003, de 17 de novembro.4. Que se compromete a facer constar a colaboración do Concello de Arteixo en toda a información que realice do desenvolvemento das actividades.5. Que se compromete a solicitar polo menos tres ofertas de distintos provedores no caso de gasto superior a 18.000 euros. Arteixo a.…………………… de …………………………………………. de 20….… SR. ALCALDE DO CONCELLO DE ARTEIXO” Asina dixitalmente na data documeno electrónico. Fernand Skelton Siqueira (Concelleiro de Promoción Económica). (19/11/2020)